**Profesionālās darbības pārskata vērtēšanas kritēriji**

**antroposofās medicīnas metodē**

**I. Kritēriji profesionālās darbības pārskata vērtēšanai pirms pielaišanas pie sertifikācijas eksāmena**

1. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā un kuru apstiprinājis darba devējs vai ārstniecības persona, kuras vadībā vai uzraudzībā strādājusi sertificējamā ārstniecības persona.

2. Apmācības cikla (tālākizglītības programmas) ietvaros vai pēdējo piecu gadu laikā vismaz 2 gadus ilga mentorētā prakse Antroposofās medicīnas metodē, sertificēta speciālista – prakses vadītāja uzraudzībā vai vadībā

**II. Kritēriji profesionālās darbības pārskata vērtēšanai resertifikācijas procesā**

1. Ir iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi). Pārskatā jānorāda pēdējo 5 gadu laikā veiktās manipulācijas un apgūtās metodes.

2. Profesionālās darbības pārskatā pretendentam jābūt norādītai vismaz trīs gadus ilgai praktiskā darba pieredzei tieši ar antroposofās medicīnas metodi pēdējo piecu gadu laikā.

Rīgā, 2019. gada \_\_\_\_\_\_\_\_\_\_\_\_\_\_

Antroposofās medicīnas metodes sertifikācijas komisijas priekšsēdētājs \_\_\_\_\_\_\_\_\_\_

Apstiprināts ar Latvijas Ārstu biedrības Sertifikācijas padomes lēmumu 2019. gada 7.janvārī, prot. Nr. SP – 2019/01